Kezdetben motorkerékpárral, majd gokarttal versenyzett. 1968-ban csatlakozott bátyjához Tinóhoz, aki a Formula–3-ban szerepelt. 1970-ben a fivérek már a Formula–2-ben szerepeltek. A Formula–1-ben csak akkor kezdtek el javulni eredményei, amikor 1973-ban a Beta Tools vette át a csapat finanszírozását. 1974-ben egy March kocsival versenyezve megszerezte élete első világbajnoki pontját. 1975-ben sikerült megnyernie első futamát, a hatalmas felhőszakadásban rendezett osztrák nagydíjat. Néhány másodperccel a célba érés után a levegőbe csapott, és karambolozott. 1977-ben átigazolt a Surtees-hez, de gyengén szerepelt, csak a belga nagydíjon sikerült szereznie egy negyedik helyet. Azután következett a katasztrofális 1978-as olasz nagydíj, ahol Ronnie Peterson halálos baleseténél Vittorio is súlyos fejsérülést szenvedett. Csak egy évvel később ült ismét a volán mögé, amikor egy Alfa Romeót vezetett Monzában. Régi gyorsaságát azonban már elvesztette, így néhány futam után visszavonult.